wannaphong/clean_thaiwikipedia huggingface dataset:
# ไพร พัฒโน
ไพร พัฒโน  (เกิด 7 มกราคม พ.ศ. 2507) เป็นนักการเมืองชาวไทย อดีตนายกเทศมนตรีนครหาดใหญ่ อดีตสมาชิกสภาผู้แทนราษฎรจังหวัดสงขลา อดีตกรรมการบริหารพรรคเศรษฐกิจไทย

 ประวัติ 
ไพร เกิดเมื่อวันที่ 7 มกราคม พ.ศ. 2507 เป็นบุตรนายไสว นางละเอียด พัฒโนประวัติผู้สมัคร ส.ส. กรมการปกครอง ด้านครอบครัวสมรสกับนางทิพย์วรรณ พัฒโน มีธิดา 3 คน

สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ ระดับปริญญาโทด้านการตลาด จาก College of Natre Dame ประเทศสหรัฐอเมริกา และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต

 งานการเมือง 
ไพร เป็นอาจารย์ประจำคณะวิทยาการจัดการ มหาวิทยาลัยสงขลานครินทร์ สาขาการตลาด ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎร และได้รับเลือกครั้งแรกใน พ.ศ. 2539 สังกัดพรรคประชาธิปัตย์ และต่อมาก็ได้รับเลือกอีกหนึ่งครั้งใน พ.ศ. 2544 ก่อนที่จะลาออกมาเป็นนายกเทศมนตรีนครหาดใหญ่ไพร พัฒโน - ข่าวไทยรัฐออนไลน์ จนถึง พ.ศ. 2564 ซึ่งมีประกาศเลือกตั้งนายกเทศมนตรีทั่วประเทศไทย 

กระทั่งวันศุกร์ที่ 11 มีนาคม พ.ศ. 2565 นายไพรได้ยื่นหนังสือลาออกจากการเป็นสมาชิกพรรคประชาธิปัตย์โดยได้โพสต์ภาพหนังสือลาออกลงเพจเฟซบุ๊ก‘ไพร พัฒโน’ อดีตสส.สงขลา โบกมือลา ประชาธิปัตย์ อีกราย โดยในวันพฤหัสบดีที่ 17 มีนาคม พ.ศ. 2565 ไพรได้ให้สัมภาษณ์กับผู้สื่อข่าวว่าได้ย้ายมาสังกัดพรรคเศรษฐกิจไทย พร้อมกับประกาศว่าตัวเองเป็นหนึ่งในคณะกรรมการบริหารพรรคในการเลือกตั้งคณะกรรมการบริหารพรรคชุดใหม่ในการประชุมใหญ่สามัญประจำปี ในวันศุกร์ที่ 18 มีนาคม พ.ศ. 2565‘ไพร พัฒโน’ ทิ้งปชป. เข้าพรรคธรรมนัส ชน ‘พปชร.-หลานนิพนธ์’ ทวงคืนเขต 2 สงขลา

 สมาชิกสภาผู้แทนราษฎร 
ไพร พัฒโน ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๖๘, ๑ ธันวาคม ๒๕๔๓
# หลวงพ่อคง
หลวงพ่อคง สามารถหมายถึง
 หลวงพ่อคง ธมฺมโชโต อดีตเจ้าอาวาสวัดบางกะพ้อม ตำบลบางกะพ้อม อำเภอเมือง จังหวัดสมุทรสงคราม
 พระครูอาคมวิสุทธิ์ (คง สุวณฺโณ) อดีตเจ้าอาวาสวัดวังสรรพรส ตำบลสรรพรส อำเภอขลุง จังหวัดจันทบุรี
 พระครูถาวรวิริยคุณ (คง ฐิตวิริโย) เจ้าอาวาสวัดเขากลิ้ง ตำบลแก่งกระจาน อำเภอแก่งกระจาน จังหวัดเพชรบุรี
# สมเด็จพระราชาธิบดีพีเรนทระแห่งเนปาล
สมเด็จพระราชาธิบดีพีเรนทระแห่งเนปาล เป็นพระมหากษัตริย์แห่งเนปาล พระราชสมภพเมื่อวันที่ 28 ธันวาคม พ.ศ. 2488 เป็นพระราชโอรสของ สมเด็จพระเจ้ามเหนทรพีรพิกรม ศาหเทวะ และ เจ้าหญิงอินทรา มกุฎราชกุมารีแห่งเนปาล พระราชสมภพที่กรุงกาฐมาณฑุ ราชอาณาจักรเนปาล ทรงขึ้นครองราชย์เป็นพระมหากษัตริย์เนปาล ต่อจากพระราชบิดาเมื่อวันที่ 31 มกราคม พ.ศ. 2515 และเสด็จสวรรคตเนื่องจากเหตุการณ์สังหารหมู่พระราชวงศ์เนปาล พ.ศ. 2544 พระองค์ พระบรมราชินี และพระราชโอรสธิดา อีก 2 พระองค์ ถูกปลงพระชนม์พร้อมกัน โดย สมเด็จพระราชาธิบดีทิเปนทรพีรพิกรมศาหเทวะ พระราชโอรสต่อมา จึงขึ้นครองราชย์เป็นพระมหากษัตริย์เนปาล ในวันเดียวกัน และอีกไม่นาน สมเด็จพระราชาธิบดีทิเปนทรพีรพิกรมศาหเทวะ ก็สวรรคตใน 3 วันต่อมา สมเด็จพระราชาธิบดีชญาเนนทรวีรวิกรมศาหเทวะ จึงขึ้นครองราชย์เป็นพระมหากษัตริย์เนปาลครั้งที่ 2 ต่อไป

เครื่องราชอิสริยาภรณ์
 พ.ศ. 2529 - 80px เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ สมเด็จพระราชาธิบดี สมเด็จพระราชินี แห่งเนปาล พร้อมด้วยคณะ , เล่ม ๑๐๓, ตอน ๘๐ง, ๑๓ พฤษภาคม พ.ศ. ๒๕๒๙ , หน้า ๒๐๒๓
# ซัลวาดอร์ (แก้ความกำกวม)
ซัลวาดอร์ สามารถหมายถึง
 ซัลวาดอร์ เมืองในประเทศบราซิล
 ซัลบาดอร์ ดาลี จิตรกรชาวสเปน
 ซัลบาดอร์ ซานเชซ นักกีฬามวยสากลอาชีพ
 ซัลวาตอร์ โรซา จิตรกรชาวอิตาลีในสมัยบารอก
# พระเจ้าราเชนทรพิกรม ศาหะ
พระเจ้าราเชนทรพิกรม ศาหะ เป็นพระมหากษัตริย์เนปาล พระราชสมภพเมื่อปี พ.ศ. 2356 เป็นพระราชโอรสของ พระเจ้าคีรวาณยุทธพิกรม ศาหะ พระราชสมภพที่กรุงกาฐมาณฑุ ราชอาณาจักรเนปาล 
เมื่อพระองค์มีพระชนมายุได้ 3 ปี พระราชบิดาพระองค์ คือ พระเจ้าคีรวาณยุทธพิกรม ศาหะ ได้สวรรคต พระองค์จึงขึ้นครองราชย์เป็นพระมหากษัตริย์เนปาลเมื่อวันที่ 20 พฤศจิกายน พ.ศ. 2359 นับเป็นพระมหากษัตริย์ที่ครองราชย์ตั้งแต่ยังน้อยของราชอาณาจักรเนปาล สละราชสมบัติให้ พระเจ้าสุเรนทรพิกรมศาหะ พระราชโอรสของพระองค์ จึงขึ้นครองราชย์เป็นพระมหากษัตริย์เนปาล เมื่อ พ.ศ. 2390 ครองราชย์ได้ 30 ปี และเสด็จสวรรคตเมื่อ พ.ศ. 2421 พระชนมายุได้ 68 พรรษา
# ทางหลวงแผ่นดินหมายเลข 1410
ทางหลวงแผ่นดินหมายเลข 1410 (บ.ไชยเจริญ–บ.ด้าย) สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1173 พ.ศ. 2527พระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข ๑๑๗๓ สายแยกทางหลวงจังหวัดหมายเลข ๑๑๕๒ (บ้านศรีเวียง) - บ้านเหล่า - บรรจบทางหลวงจังหวัดหมายเลข ๑๐๙๘ (บ้านแม่เลียบ) พ.ศ. ๒๕๒๗, http://www.ratchakitcha.soc.go.th/DATA/PDF/2527/A/200/10.PDF  ในสมัยที่พลเอกเปรม ติณสูลานนท์เป็นนายกรัฐมนตรี เป็นหนึ่งในถนนสายสำคัญในยุทธศาสตร์การปราบปรามคอมมิวนิสต์ในเขตดอยหลวง จังหวัดเชียงราย นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วนประกาศกระทรวงคมนาคม เรื่อง กำหนดให้ทางหลวงจังหวัดหมายเลข ๑๑๗๓ สายแยกทางหลวงจังหวัดหมายเลข ๑๑๕๒ (บ้านศรีเวียง) - บ้านเหล่า - บรรจบ ทางหลวงจังหวัดหมายเลข ๑๐๙๘ (บ้านแม่เลียบ) เป็นทางหลวงที่มีความจำเป็นต้องสร้างโดยเร่งด่วน, http://www.ratchakitcha.soc.go.th/DATA/PDF/2528/D/065/2418.PDF  ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม ต่อมาช่วง บ.ไชยเจริญ-บ.ด้าย ถูกกำหนดหมายเลขใหม่ให้เป็นทางหลวงแผ่นดินหมายเลข 1410

เขตการควบคุม
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 ไชยเจริญ – บ้านด้าย 0+000  - 2+617           2.617 เวียงเชียงรุ้ง เชียงรายที่ 2
# โครงสร้างทรงโค้งมีสัน
thumb|200px|โครงสร้างทรงโค้งมีสัน

โครงสร้างทรงโค้งมีสัน  เป็นโครงสร้างทรงโค้งแบบหนึ่งซึ่งเกิดขึ้นในบริเวณจุดที่ตัดกันระหว่างโครงสร้างทรงโค้งประทุน (barrel vault) จำนวนสองหรือสามส่วนเข้าด้วยกัน ซึ่งจะทำให้เกิดสันซึ่งมักจะตกแต่งด้วยบริเวณโค้งสันด้วยหินแกะสลักเป็นลายต่าง ๆ 

เมื่อนำมาเปรียบเทียบกับโครงสร้างทรงโค้งสันทแยงมุม (groin vault) ซึ่งเป็นโครงสร้างของเพดานโค้งในยุคที่เก่ากว่า โดยกลไกคือการถ่ายเทน้ำหนักของบริเวณเพดานลงออกด้านข้างไปยังบริเวณเสาโดยรอบ ซึ่งเหมือนกันกับแบบโค้งสัน เพียงแต่แบบใหม่นี้สามารถทำให้สถาปนิกสามารถสร้างสรรค์ความอลังการได้มากกว่าโดยเฉพาะในสมัยสถาปัตยกรรมกอทิกในช่วงปลายคริสต์ศตวรรษที่ 11 ซึ่งในขณะนั้นถือว่าเป็นเทคโนโลยีแบบใหม่ ซึ่งมักจะคู่กันกับครีบยันลอย ซึ่งต่างกับสมัยโรมาเนสก์ที่ใช้เพียงครีบยันธรรมดาและกำแพงอันหนาเพื่อรับแรงโดยตรงจากโครงสร้างทรงโค้งแบบครึ่งวงกลม

ในสถาปัตยกรรมกอทิก โครงสร้างทรงโค้งมีสันนี้เป็นวิธีที่กระจายน้ำหนักรวมลงที่ปลายเสาโดยตรงโดยไม่ผ่านผนังหรือกำแพง ซึ่งทำให้สามารถสร้างกำแพงที่บาง สูง และยังเป็นบานหน้าต่างขนาดใหญ่เพื่อใส่งานกระจกสีได้อย่างง่ายดาย และจากบริเวณปลายเสาก็ถ่ายเทน้ำหนักลงที่ครีบยันลอย

โครงสร้างทรงโค้งมีสันในสมัยแรกซึ่งฝังอยู่ในโครงสร้างของสถาปัตยกรรมโรมาเนสก์จะพบตัวอย่างได้ที่บริเวณทางเดินข้างของบริเวณร้องเพลงสวดของมหาวิหารเดอรัม และที่โบสถ์แซ็ง-เอเตียนแห่งก็อง ซึ่งทั้งสองที่นี้เป็นวิหารในยุคแรก ๆ ที่มีการใช้โครงสร้างทรงโค้งมีสันเข้ากับสถาปัตยกรรมโรมาเนสก์Gardner's Art Through the Ages, (2006), Ch. 13. Gothic Art: "Architectural Basics" p. 352.

 โครงสร้างทรงโค้งมีสันแบบอื่น ๆ 
โครงสร้างทรงโค้งมีสันยังสามารถพบได้ถึงหกแฉก ซึ่งเรียกกันว่า "โครงสร้างทรงโค้งมีสันหกแฉก" (sexpartite vault) ซึ่งเกิดบริเวณจุดที่ตัดกันของโครงสร้างทรงโค้งประทุนจำนวนสามส่วน โดยจะมีทั้งหมดหกสัน
# พระครูถาวรวิริยคุณ (คง ฐิตวิริโย)
พระครูถาวรวิริยคุณ หรือ หลวงพ่อคง ฐิติวิริโย ท่านเป็นเจ้าอาวาสวัดเขากลิ้ง องค์แรกและองค์ปัจจุบัน  ชื่อเกิดของท่านคือ นายคง แก่นไม้อ่อน ท่านเกิดเมื่อวันที่ 19 กันยายน พ.ศ. 2466 ตรงกับปลายรัชสมัยพระบาทสมเด็จพระมงกุฎเกล้าเจ้าอยู่หัว ที่บ้านบางพลับน้อย ตำบลบางพลับ อำเภอสองพี่น้อง จังหวัดสุพรรณบุรี มีพี่น้องร่วมบิดามารดาเดียวกัน ๔ คน วัยเด็ก ท่านได้ย้ายจากจังหวัดสุพรรณบุรีมาอยู่ที่จังหวัดเพชรบุรี โดยย้ายมาอยู่กับย่าพลอย และท่านก็เป็นผู้ดูแลด้านการศึกษา อบรมเลี้ยงดูให้เป็นคนดี ท่านได้เข้าเรียนที่โรงเรียนเบญจมเทพอุทิศโรงเรียนนี้จะอยู่ใกล้ ๆ กับ วัดชีประชาอินทร์ อำเภอเมืองเพชรบุรี จังหวัดเพชรบุรี เรียนได้ 2 ปี ก็ย้ายออกเนื่องจากญาติของท่านต้องย้ายมารับราชการที่จังหวัดภูเก็ต และย่าพลอยได้ส่งหลวงพ่อท่านไปอยู่ที่วัดปากท่อ จังหวัดราชบุรี หลวงพ่อท่านได้เรียนหนังสือที่วัดปากท่อ 3 ปี ต่อมาท่านก็กลับมาอยู่ที่ภูเก็ตกับย่าพลอยเหมือนเดิม แต่ต่อมาคุณยายพลอยได้ถึงแก่กรรมด้วยโรคอหิวาตกโรค ทำให้ชีวิตของท่านอยู่อย่างโดดเดี่ยวเดียวดาย ไม่มีความสุข ต่อมาปู่ของท่านได้รู้ข่าว จึงได้ลงไปรับท่านขึ้นมาที่ภูเก็ตและดูแลที่ บ้านปากคลองกุ่ม ระหว่างนั้นท่านก็ช่วยปู่ทำนาด้วย ต่อมา 2 ปีให้หลัง ท่านก็ได้เข้าเรียนหนังสือที่ โรงเรียนวัดราษฎร์บำรุงแห่งนี้ จังหวัดเพชรบุรี จนกระทั่งจบการศึกษาชั้นประถมปีที่ ๔ ต่อมาท่านได้ช่วยคุณปู่ของท่านทำนาต่อจนอายุครบ 21 ปี ปู่จึงได้นำหลวงพ่อท่านเข้าสู่บวรพระพุทธศาสนา ประวัติหลวงพ่อคง แห่งแก่งกระจาน ท่านได้เข้าอุปสมบทในปี พ.ศ. 2487 ณ วัดสนามพราหมณ์ จังหวัดเพชรบุรี โดยมีหลวงพ่อเดช เจ้าอาวาสวัดสนามพราหมณ์ เป็นพระอุปัชณาย์ ท่านได้เริ่มศึกษาพระธรรมวินัย จนกระทั่งได้สอบเป็นนักธรรมชั้นตรี เมื่อท่านได้อุปสมบทผ่านไปแล้ว 1 พรรษา ท่านได้สึกออกมาใช้ชีวิตฆราวาสตามเดิม และมาใช้ชีวิตอยู่ที่บ้านโงหีบ ตำบลท่ากระเทียม อำเภอท่ายาง จังหวัดเพชรบุรี และได้เจอเนื้อคู่ ท่านได้แต่งงานและมีบุตรด้วยกัน 4 คน ท่านได้ใช้ชีวิตเป็นฆราวาสมาระยะหนึ่ง ท่านก็ได้มีความคิดที่จะกลับไปอุปสมบทอีกครั้งหนึ่ง โดยคราวนี้ท่านมีความตั้งใจเป็นอย่างสูง และท่านได้เข้าอุปสมบทครั้งที่ 2 เมื่ออายุได้ 41 ปี ท่านก็ได้มาจำพรรษาอยู่วัดวิบูลย์ประชาสรรค์(วัดท่ากระเทียม) ตำบลท่ายาง อำเภอท่ายาง จังหวัดเพชรบุรี จนประชาชนได้รักใคร่และให้ความศรัทธาท่านเป็นอย่างมาก ต่อมาท่านได้ออกธุดงค์ไปหาที่สงบจนได้จิตสงบถือจิตเมตตา และประสบกับโรคไข้ป่ามากมาย แต่ท่านก็ไม่ย่อท้อเดินธุดงค์มาจนถึงบ้านตอไม้แห้งซึ่งชาวบ้านไม่มีที่ทำกิน และพอไปถึงบ้านตอไม้ ประชาชนต่างก็ดีใจ และนิมนต์ให้ท่านปักกลดที่หมู่บ้าน เกจิดังแห่งเพชรบุรี หลวงพ่อคง เดินทางไปกราบเรียนพระอุปัชณาย์ของท่าน คือ พระครูญาณประยุติ (หลวงพ่อเรียน) ท่านได้ทำนายว่า หลวงพ่อจะประสบแต่ความสำเร็จในทุก ๆ อย่าง หลวงพ่อท่านได้กราบลาพระอุปัชฌาย์และรับคำอวยพรของอาจารย์ และท่านได้ทำการลงมือสร้างวัดขึ้นมา หลวงพ่อได้สร้างวัดสำนักสงฆ์ และปฏิสังขรณ์สิ่งต่าง ๆ จนท่านสร้างอุโบสถสำเร็จเมื่อปี พ.ศ. 2525 แต่ยังไม่ได้ฝังลูกนิมิต ต่อมาทางราชการศาสนาได้ประกาศตั้งวัดขึ้นในวันที่ 24 กรกฎาคม พ.ศ. 2528 และได้พระราชทานวิสุงคามสีมาเมื่อวันที่ 23 เมษายน พ.ศ. 2529 โดยหลวงพ่อคงท่านได้รับการแต่งตั้งเป็นเจ้าอาวาสรูปแรกแห่งวัดเขากลิ้ง และสืบต่อมาจนถึงปัจจุบัน จากที่หลวงพ่อท่านได้ทำนุบำรุงศาสนาเป็นเวลานานท่านจึงได้รับแต่งตั้งให้ดำรงตำแหน่งฐานาจากท่านเจ้าคุณเทพฯ ผู้ช่วยเจ้าอาวาสวัดเบญจมบพิตร และต่อมาได้รับแต่งตั้งเป็นสมณศักดิ์เป็น พระครูถาวรวิริยคุณ และได้เป็นพระอุปัชฌาย์ทำหน้าที่กุลบุตรผู้ที่เข้ามาขอบวชในบวรพระพุทธศาสนาจนถึงปัจจุบัน
# เองการ์นาซิออน (ประเทศปารากวัย)
เองการ์นาซิออน  เป็นเมืองหลักของจังหวัดอิตาปูอา ประเทศปารากวัย ตั้งอยู่ทางทิศใต้-ตะวันออกของจังหวัด ทางฝั่งขวา (ตะวันตก) ของแม่น้ำปารานา อยู่ตรงข้ามกับเมืองโปซาดัส ของประเทศอาร์เจนตินา เมืองมีพื้นที่ 558 กม² และมีประชากร 93,497 คน (ค.ศ. 2002)
# อาร์ซู (นักฟุตบอล)
อาร์ตูโร การ์ซิอา มุญโญซ  หรือรู้จักกันในชื่อ อาร์ซู เกิดเมื่อวันที่ 17 มีนาคม ค.ศ. 1981 เป็นนักฟุตบอลชาวสเปน ปัจจุบันเล่นให้กับสโมสรฟุตบอลบีอีซี เทโรศาสน ในไทยพรีเมียร์ลีก ตำแหน่งกองกลางตัวรับหรือเซ็นเตอร์แบ็ก
แหล่งข้อมูลอื่น
Gimnàstic official profile 
BDFutbol profile
Transfermarkt profile
# ตราแผ่นดินของบาห์เรน
ตราแผ่นดินของบาห์เรน เริ่มใช้เมื่อ พ.ศ.2475 มีส่วนประกอบคือ
โล่ เป็นรูปธงชาติบาห์เรน
ประคองข้าง เป็นรูปพู่ประดับสีแดงและสีเทา

ดูเพิ่ม
 ธงชาติบาห์เรน
 เพลงชาติบาห์เรน
อ้างอิง

บาห์เรน
หมวดหมู่:สัญลักษณ์ของประเทศบาห์เรน
# ตราแผ่นดินของเนปาล
ตราแผ่นดินของเนปาล ประกาศใช้อย่างเป็นทางการ เมื่อวันที่ 28 พฤษภาคม พ.ศ. 2551 ภายหลังสิ้นสุดสงครามกลางเมืองเนปาล ต่อมาได้มีการแก้ไขรายละเอียดบางส่วนของตราแผ่นดิน ให้สอดคล้องกับมุทราศาสตร์ตามหลักคิดของสังคมนิยม มีส่วนประกอบคือ 
ยอด เป็นรูปธงชาติเนปาล
โล่ เป็นรูป ยอดเขาเอเวอเรสต์ และแผนที่ประเทศเนปาลสีขาว
ประคองข้างเป็นรูป 
ฐานรองข้าง เป็นรูปรวงข้าว
มีคำขวัญในริบบิ้นสีแดง เขียนว่า แผ่นดินแม่มีค่ายิ่งกว่าสวรรค์ (สันสกฤต:जननी जन्मभूमिष्च स्वर्गादपि गरीयसी)

 พัฒนาการ
# สุลต่านมูฮัมมัด อาลี แห่งบรูไน
สุลต่านมูฮัมมัด อาลี อิบนี มูฮัมมัด ฮาซัน (ครองราชย์ ค.ศ 1660–1661) มีอีกพระนามว่า มาร์ฮุมตุมบังดีรุมปุต  เป็นสุลต่านบรูไนองค์ที่ 13 การปลงพระชนม์พระองค์ภายหลังนำไปสู่จุดเริ่มต้นสงครามกลางเมืองบรูไนระหว่างฆาตกรของพระองค์กับสุลต่านมุฮ์ยิดดิน ซึ่งกลายเป็นสงครามกลางเมืองเรื่องผู้สืบทอดที่ยืดเยื้อเป็นเวลาหลายปี

 รัชสมัย (ค.ศ. 1660-1661)
# ตราแผ่นดินของอิสราเอล
ตราแผ่นดินของอิสราเอล เริ่มใช้วันที่ 10 กุมภาพันธ์ ค.ศ. 1949What Are the Weird Scribbles on the State of Israel's Emblem?, Haaretz มีส่วนประกอบคือโล่ เป็นรูปคันประทีป, ช่อมะกอก ใต้คันประทีปมีอักษรฮิบรูเขียนว่า อิสราเอล (ฮิบรู:ישראל)
รูปแบบอื่น ๆ

ดูเพิ่ม
 ธงชาติอิสราเอล
 เพลงชาติอิสราเอล
 คันประทีป
# ไอเอิร์น(II) ออกไซด์
ไอเอิร์น(II) ออกไซด์  เป็นหนึ่งในไอเอิร์นออกไซด์ เป็นผงสีดำที่มีสูตรทางเคมี FeO ประกอบด้วยเหล็กในสถานะออกซิเดชันจาก 2 พันธะของออกซิเจน รูปแบบที่แร่ธาตุของมันเป็นที่รู้จักกันว่า Wüstite ไม่ควรจะสับสนกับสนิม ซึ่งมักจะประกอบด้วยไฮเดรทไอเอิร์น(III) ออกไซด์ (เฟอริกออกไซด์) ระยะยาวอาจจะใช้มากขึ้นอย่างอิสระเพื่อเป็นสารประกอบไม่ใช่ทางทฤษฎี เป็นอัตราส่วนขององค์ประกอบเหล็ก และออกซิเจนอาจแตกต่างกันไป ตัวอย่างมักจะขาดเหล็กที่มีองค์ประกอบตั้งแต่ Fe0.84O to Fe0.95O.
# (เบนซิลิดีนแอซีโทน)ไอเอิร์นไตรคาร์บอนิล
(เบนซิลิดีนแอซีโทน)ไอเอิร์นไตรคาร์บอนิล  เป็นออร์แกนโนเมทัลลิกเคมีแบบรีเอเจนต์สำหรับการถ่ายโอน Fe(CO)3 หน่วยโมเลกุลของสารอินทรีย์อื่น ๆKnölker, H.-J. "(η4-Benzylideneacetone)tricarbonyliron" in Encyclopedia of Reagents for Organic Synthesis (Ed: L. Paquette) 2004, J. Wiley & Sons, New York. . ซึ่งสารประกอบสีแดงเป็นปกติสั้นของ (bda)Fe(CO)3 สารนี้สังเคราะห์ได้จากปฏิกิริยาของ Fe2(CO)9 กับเบนซิลิดีนแอซีโทน มักจะอยู่ในกรดอีเทอร์Alcock, N. W.; Richards, C. J.; Thomas, S. E. ”Preparation of Tricarbonyl(η4-vinylketene)iron(0) Complexes from Tricarbonyl(ε4-vinyl ketone)iron(0) Complexes and Their Subsequent Conversion to Tricarbonyl(ε4-vinylketenimine)iron(0) Complexes” Organometallics 1991, volume 10, pp 231 - 238..
# นิกเกิล(II) คลอไรด์
นิกเกิล(II) คลอไรด์  เป็นสารประกอบเคมีที่มีสูตร NiCl2 ปราศจากเกลือสีเหลือง แต่ในความชุ่มชื้นคุ้นเคยมากกว่า NiCl2·6H2O ซึ่งเป็นสีเขียว มันถูกพบน้อยมากในธรรมชาติเช่นเดียวกับแร่ธาตุนิคเกิลบิสคอไฟต์ ไดไฮดราต์ยังเป็นที่รู้จักทั่วไปในนิคเกิล(II) คลอไลด์ ในรูปแบบต่างๆ ซึ่งเป็นแหล่งที่สำคัญที่สุดของนิกเกิลสำหรับการสังเคราะห์สารเคมี เกลือนิกเกิลเป็นสารก่อมะเร็ง อีกทั้งยังเป็นของเหลวที่เกิดจากการละลายตัว ดูดซับความชื้นจากอากาศในรูปแบบสารละลาย
# จักรพรรดิอีวานที่ 6 แห่งรัสเซีย
จักรพรรดิอีวานที่ 6 หรือ ลูอัน อันโทโนวิช (Ivan Antonovich;  23 สิงหาคม ค.ศ. 1740 –  16 กรกฎาคม ค.ศ. 1764) ทรงเป็นจักรพรรดิแห่งรัสเซีย เสด็จพระราชสมภพเมื่อ 23 สิงหาคม ค.ศ. 1740 ได้รับการประกาศให้เป็นจักรพรรดิอย่างเป็นทางการในปี 1740 ตั้งแต่พระราชสมภพ พระองค์ไม่เคยได้ปกครองรัสเซียอย่างแท้จริง หลังจากที่พระองค์ครองราชย์ได้เพียงปีกว่า เยลีซาเวตา เปตรอฟนาก็ทรงชิงบัลลังก์พระองค์ไป พระองค์จึงใช้ชีวิตที่เหลืออยู่ในคุก และถูกปลงพระชนม์โดยผู้คุม ขณะที่พระองค์กำลังพยายามหนี
# แกรนด์ดยุกคอนสแตนติน ปาฟโลวิช แห่งรัสเซีย
แกรนด์ดยุกคอนสตันติน ปัฟโลวิช  เป็นแกรนด์ดยุกแห่งรัสเซีย และเป็นพระราชโอรสองค์ที่ 2 ของ จักรพรรดิพอลที่ 1 และ โซฟี โดโรเทอาแห่งเวือร์ทเทิมแบร์ค พระองค์เป็น รัชทายาทโดยสันนิษฐาน ในรัชสมัยของ จักรพรรดิอะเลคซันดร์ที่ 1 พระเชษฐา แต่พระองค์ก็สละราชบัลลังก์อย่างลับ ๆ เป็นเวลา 25 วันหลังการสวรรคตของ จักรพรรดิอะเลคซันดร์ที่ 1 พระองค์เป็นที่รู้จักในฐานะ สมเด็จพระจักรพรรดิคอนสแตนตินแห่งรัสเซีย แม้ว่าพระองค์จะไม่เคยครองราชบัลลังก์และสวมมงกุฎประกอบพิธีราชาภิเษก พระราชอนุชาของพระองค์ นีโคลัส กลายเป็นซาร์ในปี ค.ศ. 1825 การโต้เถียงเรื่องการสืบราชบัลลังก์กลายเป็นข้ออ้างให้เหล่าทหารทำการก่อ กบฏธันวาคม

แกรนด์ดยุกคอนสตันติน เป็นที่รู้จักจากการยืนหยัดต่อต้านพระราชประสงค์ของ จักรพรรดิอะเลคซันดร์ที่ 1 พระเชษฐาอยู่บ่อยครั้ง พระองค์ถูกจดจำด้วยความรักในรัสเซีย แต่ในฐานะผู้ว่าการโปแลนด์ พระองค์ถูกจดจำว่าเป็นผู้ปกครองที่ถูกเกลียดชัง

 การอ้างอิง
# แกรนด์ดยุกมีฮาอิล อะเลคซันโดรวิชแห่งรัสเซีย
แกรนด์ดยุกมีฮาอิล อะเลคซันโดรวิชแห่งรัสเซีย (13 มิถุนายน ค.ศ. 1918) เป็นพระราชโอรสพระองค์เล็กในจักรพรรดิอะเลคซันดร์ที่ 3 แห่งรัสเซีย ได้ครองราชย์โดยนิตินัยหลังจากที่จักรพรรดินิโคลัสที่ 2 พระเชษฐาธิราชของพระองค์สละราชสมบัติ แต่พระองค์ก็ไม่ได้ปกครองรัสเซียจริง ๆ เนื่องจากการปฏิวัติรัสเซีย พระองค์ทรงถูกจำคุกและถูกปลงพระชนม์ พระองค์สิ้นพระชนม์ขณะมีพระชนมายุได้ 39 ปี
# ขั้วหลอดเกลียว
ขั้วหลอดเกลียว  เป็นรูปแบบขั้วต่อหลอดไฟฟ้าที่คิดค้นโดยโทมัส เอดิสัน และนำมาใช้เป็นครั้งแรกในหลอดไฟยี่ห้อ Mazda ซึ่งเริ่มวางขายเมื่อปี พ.ศ. 2452, โดยหลอดจะมีส่วนฐานเป็นเกลียวโลหะ ที่สามารถขันลงไปบนขั้วหลอดที่ขนาดเท่ากัน ซึ่งโดยปกติ จะขันทิศตามเข็มนาฬิกา

ขั้วหลอดเกลียว เป็นขั้วหลอดไฟที่สามารถพบได้ทั่วไป ต่างจากขั้วเขี้ยวที่ใช้กับหลอดไฟฟ้าเฉพาะในบริเตนใหญ่ หรือประเทศที่มีความเกี่ยวข้องทางประวัติศาสตร์กับอังกฤษเท่านั้น

ปัจจุบันขั้วหลอดเกลียวจะมีขนาดระบุไว้ตามมาตรฐาน IEC 60061-1 และใช้กับทั้งหลอดไฟธรรมดา และหลอดไฟชนิดพิเศษ
# อาสนวิหารแซ็งต์
อาสนวิหารแซ็งต์  หรือชื่อเต็มว่า อาสนวิหารนักบุญเปโตรแห่งแซ็งต์  เป็นอาสนวิหารโรมันคาทอลิกในฐานะของอาสนวิหารร่วม (co-cathedral) ประจำมุขมณฑลลารอแชลและแซ็งต์ ตั้งอยู่ในเขตเมืองแซ็งต์ จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่อัครทูตนักบุญเปโตร 

อาสนวิหารแห่งนี้เคยเป็นที่ตั้งของมุขมณฑลแซ็งตงฌ์จนกระทั่งในปี ค.ศ. 1802 ถูกยุบรวมเข้ากับมุขมณฑลลารอแชล จึงได้ถูกลดฐานะเป็นเพียงแค่โบสถ์ประจำเขต ซึ่งต่อมาได้ถูกยกฐานะอีกครั้งเป็นอาสนวิหารร่วมประจำมุขมณฑลลารอแชลและแซ็งต์ โดยสมเด็จพระสันตะปาปาปิอุสที่ 9 เมื่อ 22 มกราคม ค.ศ. 1852 

อาสนวิหารแซ็ง-ปีแยร์แซ็งต์ได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862Base Merimee - กระทรวงวัฒนธรรมแห่งสาธารณรัฐฝรั่งเศส และบริเวณวิหารคดได้รับการขึ้นทะเบียนเมื่อ 9 มิถุนายน ค.ศ. 1937

ประวัติโดยสังเขป
อาสนวิหารแห่งแรกนั้นเคยตั้งอยู่บนสถานที่เดียวกันตั้งแต่ช่วงคริสต์ศตวรรษที่ 12 ซึ่งหลงเหลือให้เห็นเพียงแค่บริเวณแขนกางเขนและจุดตัดกลางโบสถ์ตามแบบสถาปัตยกรรมโรมาเนสก์ นอกจากนี้ยังพบวิหารคดสร้างราวคริสต์ศตวรรษที่ 13 ตัววิหารส่วนใหญ่นั้นมาจากการสร้างใหม่ในปี ค.ศ. 1450 เป็นต้นไปในแบบสถาปัตยกรรมกอทิกแบบฟล็องบัวย็อง  ซึ่งการก่อสร้างได้ล้าช้ามาจนกระทั่งปี ค.ศ. 1568 ก็ยังไม่สำเร็จ และยังเป็นช่วงของสงครามศาสนาฝรั่งเศส ซึ่งในบริเวณเมืองแถบนี้นั้นได้รับผลกระทบอย่างหนัก เนื่องจากตกเป็นเป้าหมายหลักของการทำลายล้างโดยกองทัพฝ่ายโปรเตสแตนต์ จึงทำให้ต้องมีการสร้างบริเวณกลางโบสถ์ทั้งหมดขึ้นมาใหม่ช่วงหลังสงครามเป็นต้นมา

thumb|left|200px|การตกแต่งอันเรียบง่ายด้านในของอาสนวิหาร
การขาดแคลนแรงงานและวัตถุดิบเป็นอุปสรรคสำคัญที่ทำให้ไม่สามารถซ่อมแซมให้เหมือนแบบที่ตั้งใจไว้ได้  โดยที่เห็นบริเวณหอระฆังนั้น ความรู้สึกหนาและหนักนั้นเป็นผลมาจากการขาดส่วนประกอบของยอดแหลมซึ่งตามแบบนั้นต้องมี ซึ่งก็ได้เลือกที่จะปิดยอดด้วยโดมที่ทำจากทองแดงซึ่งเป็นตัวเลือกที่ประหยัดกว่ามาก

ด้านในของอาสนวิหารนั้นค่อนข้างเรียบง่าย กล่าวคือ ไม่มีการตกแต่งกำแพงแต่อย่างใด และเพดานบุด้วยไม้ซึ่งเสร็จสมบูรณ์เมื่อปี ค.ศ. 1927
# สมเด็จพระจักรพรรดิอะเลคซันดร์ที่ 1 แห่งรัสเซีย
จักรพรรดิอะเลคซันดร์ที่ 1 หรือพระนามเต็มคือ อะเลคซันดร์ ปัฟโลวิช ( –) เป็นจักรพรรดิแห่งรัสเซียระหว่าง ค.ศ. 1801 ถึง ค.ศ. 1825 และเป็นกษัตริย์แห่งโปแลนด์องค์แรกที่เป็นชาวรัสเซีย ระหว่างค.ศ. 1815 ถึง 1825 และยังทรงเป็นแกรนด์ดยุกแห่งฟินแลนด์ชาวรัสเซียองค์แรกเช่นกัน นอกจากนี้ พระองค์ยังเป็นบิดาอุปถัมภ์ของเจ้าหญิงอเล็กซันดรินา  วิกตอเรีย แห่งเคนต์ (ภายหลังคือสมเด็จพระราชินีนาถวิกตอเรีย)

จักรพรรดิอะเลคซันดร์ที่ 1 เสด็จพระราชสมภพในเซนต์ปีเตอส์เบิร์ก เป็นโอรสของแกรนด์ดยุกพอล เปโตรวิช (ภายหลังคือจักรพรรดิพอลที่ 1) และขึ้นครองราชบังลังก์รัสเซียภายหลังที่พระราชบิดาถูกปลงพระชนม์ พระองค์ปกครองรัสเซียในช่วงที่ยุโรปเกิดสงครามใหญ่ คือสงครามนโปเลียน แม้พระองค์เป็นคนหัวเสรีแต่ก็ทรงใช้นโยบายการปกครองแบบรวมศูนย์ ในปีแรกของรัชสมัย พระองค์ทรงริเริ่มการปฏิรูปขนานเล็กในสังคม และไม่กี่ปีต่อมาก็มีการปฏิรูปสังคมขนานใหญ่ ทรงปฏิรูปการศึกษาให้มีความเป็นเสรี และแม้ว่าทรงให้คำมั่นที่จะปฏิรูปรัฐธรรมนูญและการปฏิรูประบอบทาสอย่างเด็ดขาด แต่ประเด็นนี้ก็ไม่มีอะไรที่เป็นรูปธรรม 

พระองค์เข้าร่วมกับพันธมิตรต่อต้านนโปเลียนแห่งฝรั่งเศสที่มีสหราชอาณาจักรเป็นแกนนำ โดยในปี 1805 ได้เข้าร่วมกับสหราชอาณาจักรในสงครามสหสัมพันธมิตรครั้งที่สาม จนกระทั่งพบความพ่ายแพ้ใหญ่หลวงในยุทธการที่เอาสเทอร์ลิทซ์ ก็ทำให้พระองค์หันมาผูกมิตรกับนโปเลียน หลังจากนั้น รัสเซียก็หันไปทำการรบย่อยทางทะเลกับสหราชอาณาจักรระหว่างปี 1807 ถึง 1812 อย่างไรก็ตาม พระองค์กับนโปเลียนก็มีความขัดแย้งกันเสมอในเรื่องเกี่ยวกับโปแลนด์ ความขัดแย้งนี้ทำให้พันธมิตรรัสเซีย-ฝรั่งเศสพังทลายลงในปี 1810 และทำให้นโปเลียนยกทัพเข้ารุกรานรัสเซียในปี 1812 ซึ่งนำความพินาศย่อยยับมาสู่กองทัพของนโปเลียน  นอกจากนี้ ยังทรงยึดครองดินแดนได้อีกมายมาย อาทิ บางส่วนของจอร์เจีย, ดาจีสถานในปัจจุบัน และยังแย่งชิงอาเซอร์ไบจานมาจากเปอร์เซีย

ความดีความชอบในการมีส่วนร่วมโค่นล้มนโปเลียน ทำให้รัสเซียได้ดินแดนในฟินแลนด์และโปแลนด์บางส่วนมา และพระองค์ยังได้จัดตั้งพันธมิตรอันศักดิ์สิทธิ์เพื่อหยุดยั้งกระแสการปฏิวัติในทวีปยุโรปซึ่งพระองค์มองว่าเป็นภัยคุกคามที่ชั่วร้ายต่อระบอบกษัตริย์ชาวคริสต์อันชอบธรรม ในช่วงครึ่งหลังของรัชกาล อะเลคซันดร์เริ่มกลายเป็นจักรพรรดิผู้บ้าอำนาจ ก่อให้เกิดกลุ่มต่อต้านพระองค์มากมาย และพระองค์เองก็มีจิตหวาดระแวงต่อแผนลับเพื่อโค่นล้มพระองค์ ส่งผลให้การปฏิรูปหลายอย่างที่พระองค์ทำเอาไว้ก่อนหน้าเป็นอันยุติ พระองค์สั่งปิดโรงเรียนที่มีครูต่างชาติ การศึกษามีความยึดโยงกับศาสนามากขึ้น เช่นเดียวกับระบบการปกครองที่ดูโน้มเอียงสู่แบบเก่า 

จักรพรรดิอะเลคซันดร์ที่ 1 สวรรคตจากไข้รากสาดใหญ่เมื่อปี 1825 ขณะเดินทางประพาสภาคใต้ของรัสเซีย และเนื่องจากพระองค์ไม่มีทายาท ส่งผลให้แกรนด์ดยุกคอนสแตนติน ปาฟโลวิช พระอนุชาองค์ใหญ่ซึ่งประทับอยู่ในโปแลนด์ กลายเป็นทายาทโดยสันนิษฐาน ในการนี้ แกรนด์ดยุกนีโคลัส พระอนุชาองค์เล็ก เป็นผู้ออกคำประกาศในเซนต์ปีเตอร์สเบิร์กให้แกรนด์ดยุกคอนสแตนตินเป็นจักรพรรดิองค์ใหม่ แต่เมื่อคำประกาศเดินทางถึงโปแลนด์ แกรนด์ดยุกคอนสแตนตินกลับปฏิเสธราชสมบัติ ส่งผลให้ราชสมบัติตกสู่แกรนด์ดยุกนีโคลัส

 หมายเหตุ
# อาสนวิหารชาลง-ซูร์-โซน
อาสนวิหารชาลง-ซูร์-โซน  หรือเรียกชื่อเต็มว่า อาสนวิหารนักบุญบิเซนเตแห่งชาลง-ซูร์-โซน  ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลชาลง-ซูร์-โซน ซึ่งต่อมาได้ถูกยุบลงเป็นส่วนหนึ่งของมุขมณฑลโอเติงตั้งแต่ปี ค.ศ. 1801http://www.catholic-hierarchy.org/diocese/dc528.html เป็นต้นมา (ตามความตกลง ค.ศ. 1801) ตั้งอยู่ที่เมืองชาลง-ซูร์-โซน จังหวัดโซเนลัวร์ ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา 

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1903 Base Mérimée - กระทรวงวัฒนธรรมแห่งฝรั่งเศส
# ตราแผ่นดินของไซปรัส
ตราแผ่นดินของไซปรัส เริ่มใช้เมื่อค.ศ. 1960 มีส่วนประกอบคือ 
 โล่ เป็นรูป วงศ์นกพิราบและนกเขา กำลังคาบช่อโอลีฟ บรานช์ สีขาว และมีเลขปี ค.ศ. 1960 พื้นหลังสีเหลือง
 ประคองข้าง เป็นรูป ช่อโอลีฟ บรานช์
มีคำขวัญในโล่สีเหลือง เขียนว่า ค.ศ. 1960
# ท่อหด
ท่อหด  เป็นท่อพลาสติกที่จะหดตัวเมื่อโดนความร้อน ทำจากไนลอนหรือพลาสติกตระกูลโพลีโอลีฟินที่ถูกยืด หลังการหดตัว ท่อจะมีขนาดเท่ากับตอนก่อนถูกยืด

โดยส่วนใหญ่ จะใช้หุ้มอุปกรณ์อิเล็กทรอนิกส์ หรือจุดต่อเชื่อมสายไฟขนาดเล็ก เพื่อป้องกันการลัดวงจร หรือสนิม
# รีการ์ดู เตย์เชย์รา
รีการ์ดู เตรา เตย์เชย์รา  เกิดเมื่อวันที่ 20 มิถุนายน พ.ศ. 2490 เป็นประธานสมาคมฟุตบอลบราซิล (CBF) ตั้งแต่ 16 มกราคม พ.ศ. 2532 จนถึง 12 มีนาคม พ.ศ. 2555
# ตราแผ่นดินของอิหร่าน
ตราแผ่นดินของอิหร่าน เริ่มใช้วันที่ 9 พฤษภาคม พ.ศ. 2523 มีส่วนประกอบ คือ โล่ เป็นรูปอัลเลาะฮ์ ในภาษาอาหรับ

 อาณาจักรเปอร์เซียโบราณ 
 จักรวรรดิอะคีเมนิด 

thumb|right|200px|ธงของพระเจ้าไซรัสมหาราช

 ฟาราวาฮา 

thumb|250px|ตราฟาราวาฮา

 ร่วมสมัย (ศตวรรษที่ 16 - 20) 

 ราชวงศ์ปาห์ลาวี (ค.ศ. 1932-1979) 
thumbnail|ตราแผ่นดินของราชอาณาจักรอียิปต์ และ ราชวงศ์ปาห์ลาวี ในพระราชพิธีมงคลสมรสของพระเจ้าชาห์ เรซา ปาห์ลาวี ตราดังกล่าวใช้เพียงระยะเลาสั้น